கேள்வி: தாரக்நாத் தாசு - ஆரம்ப கால வாழ்க்கை பற்றி நீங்கள் என்ன அறிந்துள்ளீர்கள்?
பதில்: மேற்கு வங்காளம் வடக்கு 24 பர்கனா மாவட்டம் காஞ்ச்ரபராவுக்கு அருகிலுள்ள மஜுபாரா என்ற இடத்தில் இவர் பிறந்தார். ஒரு கீழ்-நடுத்தர குடும்பத்திலிருந்து வந்த இவரின் தந்தை காளிமோகன் கொல்கத்தா உள்ள மத்திய தந்தி அலுவலகத்தில் எழுத்தராக இருந்தார். இவரது திறமையைக் கவனித்த இவரது தலைமை ஆசிரியர், தேசபக்தி என்ற கருப்பொருளில் ஒரு கட்டுரை போட்டியில் கலந்து கொள்ளும்படி இவரை ஊக்குவித்தார். பதினாறு வயது பள்ளி சிறுவனான இவரது கட்டுரையின் தரத்தால் ஈர்க்கப்பட்ட, நீதிபதிகளில் ஒருவரான, அனுசீலன் சமித்தி நிறுவனர் வழக்குறைஞர் பி. மிட்டர், தனது கூட்டாளியான சதீஷ் சந்திர பாசுவிடம் இவரைப் பற்றிக் கூறினார். 1901 ஆம் ஆண்டில், இவர் கொல்கத்தாவுக்குச் சென்று, பல்கலைக்கழகப் படிப்புகளுக்காக நன்கு அறியப்பட்ட பொதுச் சபை நிறுவனத்தில் (இப்போது இசுகாட்டிஷ் தேவாலயக் கல்லூரி ) அனுமதிக்கப்பட்டார். இவரது ரகசிய தேசபக்தி நடவடிக்கையில், இவர் தனது மூத்த சகோதரி கிரிஜாவிடமிருந்து முழு ஆதரவையும் பெற்றார்.